Jan van der Straet

Jan van der Straet (1523–1605) var en flamsk-italiensk maneristisk maler og tegner som hovedsakelig virket i Firenze.

Liv og virke 
Stradanus fikk den første opplæring i malekunsten hos sin far, seinere gikk han i lære hos Pieter Aertsen i Antwerpen. I 1545 ble han tatt opp i Antwerpens innflytelsesrike malerlaug Sint-Lucasgilde.

I 1550 slo Stradanus seg ned i Firenze og gikk i tjeneste hos Giorgio Vasari og Medici-familien. Sammen med Francesco Salviati arbeidet han på utsmykkingen av Belvedere i nærheten av Vatikanet. Tilbake i Firenze var han engasjert i utsmykkingen av Palazzo Vecchio og Villa Medici i Poggio a Caiano.

Antonio Tempesta regnes som Stradanus' mest innflytelsesrike elev.

Trefoldighetskirken i Arendal
Ved døpefonten i Trefoldighetskirken i Arendal henger et flamsk maleri fra slutten av 1600-tallet etter et kobberstikk av Cornelius Galle som igjen er kopiert etter Straets originalmaleri «De hellige tre kongers tilbedelse».

Referanser

Kilder

Litteratur 
 Uta Bernsmeier: Die Nova reperta des Jan van der Straet. Ein Beitrag zur Problemgeschichte der Entdeckungen und Erfindungen im 16. Jahrhundert. Diss. Universität Hamburg, Fachbereich Kulturgeschichte und Kulturkunde, Hamburg, 1984.
 Rolf Kultzen: Jagddarstellungen des Jan van der Straet auf Teppichen und Stichen. Ein Höhepunkt jagdlicher Darstellungen des 16. Jahrhunderts. Parey, Hamburg, Berlin 1970 ISBN 3-490-31211-2.

Eksterne lenker 

 

Flamske renessansemalere
Manieristiske malere